《朱筠程晋芳两丈招饮陶然亭》
清代·赵怀玉

日下城西路，重来十二年。
荻花寒作絮，山色远如烟。
客尽东南美，亭当城市偏。
萧萧一番雨，人外此翛然。

作者简介：（1747—1823）江苏武进人，字亿孙，号味辛、收庵。乾隆四十五年举人，官山东青州府海防同知，署登州知府。主通州、石港讲席，工古文，好学深思。诗与同里孙星衍、洪亮吉、黄景仁齐名。有《亦有生斋集》。